Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
26 Ku lunaku olwo oluyimba luno luliyimbibwa+ mu nsi ya Yuda:+
“Tulina ekibuga eky’amaanyi.+
Obulokozi abufuula bbugwe waakyo era bigo byakyo.+
2 Mugguleewo enzigi,+ eggwanga ettuukirivu liyingire,Eggwanga erikola eby’obwesigwa.
3 Olikuuma abo abakwesigira ddala;Olibawa emirembe egitaggwaawo,+Kubanga ggwe gwe beesiga.+
4 Mwesige Yakuwa emirembe gyonna,+Kubanga Ya Yakuwa lwe Lwazi olw’emirembe n’emirembe.+
5 Kubanga assizza wansi abo ababeera waggulu, ekibuga ekigulumivu.
Akissa wansi,Akissa wansi ku ttaka;Akisuula wansi mu nfuufu.
6 Ekigere kirikirinnyirira,Ebigere by’omunaku, ebigere by’omunkuseere.”
7 Ekkubo ly’omutuukirivu ggolokofu.
Olw’okuba oli mugolokofu,Olitereeza ekkubo ly’omutuukirivu.
8 Essuubi lyaffe liba mu ggwe,Nga tutambulira mu kkubo lyo ery’obwenkanya, Ai Yakuwa.
Twagala nnyo erinnya lyo n’ekijjukizo kyo.
9 Ekiro nzenna nkulumirwa omwoyo,Omwoyo gwange gukunoonya;+Kubanga bw’olamula ensi,Ababeera mu nsi bayiga ebikwata ku butuukirivu.+
10 Omubi ne bw’alagibwa ekisa,Taliyiga butuukirivu.+
Ne mu nsi ey’obugolokofu alikola ebintu ebibi,+Era taliraba kitiibwa kya Yakuwa.+
11 Ai Yakuwa, omukono gwo gugoloddwa naye tebagulaba.+
Baliraba okwagala okw’amaanyi kw’olaga abantu bo ne bakwatibwa ensonyi.
Omuliro gwo gulisaanyaawo abalabe bo.
12 Ai Yakuwa, olituwa emirembe.+
Kubanga byonna bye tukolaGgwe otusobozesa okubikola.
13 Ai Yakuwa Katonda waffe, abaami abalala abatali ggwe batufuze,+Naye linnya lyo lyokka lye twogerako.+
14 Baafa; tebaliba balamu.
Tebakyalina maanyi, tebaliyimuka.+
Obataddeko ebirowoozo
Okubazikiriza n’okubasaanyaawo baleme kuddamu kujjukirwa.
15 Ogaziyizza eggwanga, Ai Yakuwa,Ogaziyizza eggwanga;Weegulumizza.+
Ensalo zonna ez’ensi ozongezzaayo nnyo.+
16 Ai Yakuwa, bwe baali mu buyinike badda gy’oli;Bwe wabakangavvula, baasaba essaala mu kaama.+
17 Ng’omukazi anaatera okuzaalaBw’alumwa ebisa n’akaaba ng’ali mu bulumi,Bwe tutyo naffe bwe tubadde olw’okubeera ggwe, Ai Yakuwa.
18 Twaba olubuto era ne tulumwa ebisa,Naye tulinga abaazaala empewo.
Tetuleese bulokozi mu nsi,Era tewali n’omu azaaliddwa okubeera mu nsi.
19 “Abafu bo baliba balamu.
Emirambo gyange giriyimuka.+
Muzuukuke mwogerere waggulu n’essanyuMmwe ababeera mu nfuufu!+Kubanga omusulo gwo gulinga omusulo ogw’oku makya,Era ettaka liriwandula abafu abalirimu.
20 Mmwe abantu bange, muyingire mu bisenge byammwe eby’omunda,Era muggalewo enzigi.+
Mwekweke okumala akaseera katonoOkutuusa obusungu lwe bunaggwaawo.+
21 Laba! Yakuwa ajja ng’ava gy’abeeraOkuvunaana ab’omu nsi olw’ebibi byabwe,Era ensi ejja kulaga omusaayi gwayo ogwayiibwaEra tejja kwongera kubikka ku baayo abattibwa.”
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Isaaya 26
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn eng_Latn